***2. napirendi pont***

***ELŐTERJESZTÉS***

***Csabdi Község Önkormányzat Képviselő-testületének***

***2018. augusztus 28-i soros ülésére***

***Előterjesztés címe és tárgya:***

***Felcsúti Közös Önkormányzati Hivatal 2018. évi költségvetésének módosítása***

***Tárgykört rendező jogszabály:***

*- Alaptörvény 32.cikk (1) bekezdés a)*

*- A helyi önkormányzatok és szerveik, a köztársasági megbízottak, valamint az*

*egyes centrális alárendeltségű szervek feladat- és hatásköreiről szóló 1991.*

*évi XX. törvény 138.§ (1) d)*

*- az államháztartásról szóló 2011. évi CXCV. tv. (Áht.)*

*- az államháztartás végrehajtásáról szóló 368/2011.(XII.31.) kormányrendelet (Ávr)*

***Előterjesztő: Huszárovics Antal polgármester***

***Az előterjesztést készítette: Dr. Sisa András jegyző***

***Polyefkó Mária pénzügyi ügyintéző***

***Tisztelt Képviselő-testület!***

*Az önkormányzat Képviselő-testülete a Felcsúti Közös Önkormányzati Hivatal 2018. évi költségvetését 2018. február hóban jóváhagyta.*

*Felcsút településen időközi polgármester-választás lebonyolítására kerül sor. A választás költségvetését az előterjesztés 1. függeléke tartalmazza. A választás technikai lebonyolítója a Felcsúti Közös Önkormányzati Hivatal, így a választással kapcsolatos kiadások a Hivatal költségvetésébe kell, hogy beépüljenek. A választási költségek fedezetét teljes egészében Felcsút Községi Önkormányzat biztosítja.*

*A teljesítés adatok alapján is szükséges a költségvetés fentieken túli módosítása.*

*A változások egyrésze technikai jellegű, részletező kódok közötti átvezetés (Az illetményalap eltérítése miatt az egyes önkormányzatokat terhelő tényleges kiadások részletező kódokkal elkülönítésre kerültek a többi kiadástól. Így szükséges az előirányzatok, kódonként történő rögzítése is, mely nem jelent többlet finanszírozási igényt).*

*A módosítás másik része eredeti előirányzatként nem tervezett, de a folyamatos feladatellátásához szükséges. Ilyen kiadás -többek között- a jogtár és döntvénytár előfizetése, a tárgyi eszközök ASP rendszerbe történő migrálása, az új adatvédelmi törvény által előírt kötelezettségek teljesítése. A módosítások tételes kimutatását a 2. függelék tartalmazza.*

*A módosítások nem igényelnek többlet-finanszírozást az egyes önkormányzatoktól.*

*Az előterjesztés 1. melléklete a kiadások, a 2. melléklete a bevételek módosított előirányzatait mutatja be.*

*Kérem, szíveskedjen a Tisztelt Képviselő-testület az előterjesztés alapján a Közös Hivatal módosított előirányzatait jóváhagyni, illetve a határozati javaslatot elfogadni.*

***HATÁROZATI JAVASLAT***

***Csabdi Község Önkormányzat Képviselő-testületének***

***…./2018. (VIII.28.) számú határozata***

***a Felcsúti Közös Önkormányzati Hivatal 2018. évi költségvetésének módosításáról***

*Csabdi Község Önkormányzat Képviselő-testülete a Felcsúti Közös Önkormányzati Hivatal 2018. évi költségvetésének módosítását, a csatolt 1-4. melléklet szerint jóváhagyja.*

*Határidő: Azonnal*

*Felelős: Polgármester*